Aalborg Stiftstidende, 1843-06-10
Udlandet. Meneval, der var Privat-Secretair hos Napoleon og Keiserinderne Josephine og Marie Louise, har nylig udgivet et Værk, hvori han meddeler sine Erindringer fra Keisertiden og navnligen skildrer Napoleons huuslige Liv. Keiseren (fortæller han deri blandt Andet) foragtede Luxus og al unyttig Toilet Ødselhed; men holdt derimod særdeles meget paa Reenlighed, hvorfor han hyppig tog Bad og lod sig daglig frottere og børste paa det bare Legeme. Tidligere lod han sig rasere; men siden 1803, da han antog en anden Kammertjener, raserede han sig altid selv. J Begyndelsen var der bestemt 60,000 Fr. aarlig for Keiserens Tolette; men han nedsatte denne Sum til 20,000. Sin Flonels Underskjorte, samt Brystdug a. af hvid Casimir skiftede han hver Dag; men sine Uniformer har han derimod indtil der var kjendelige Spor af Slid paa dem. Keiserindens Toilette og Garderobe kostede derimod aarlig 720,000 Fr. Keiseren lod oftere den lille Konge af Rom bringe ind i sit Cabinet; men modtog ham da altid ved Døren, uden at tilstede de Fruentimmer, til hvis Pleie Barnet var overgivet, at træde ind med. Ofte sad han med Sønnen paa sit Knæ, idet han udfærdigede Depescher, i hvilke selv det mindste Ord maatte være omhyggelig afveiet. Undertiden lagde han sig ogsaa saa lang han var ned paa Gulvtæppet og legede med Barnet. Han havde ladet sig gjøre Maneuvrestykker, som bestode i smaa Træklodse af ulige Længde og forskjellig Farve; de forestillede Batailloner, Regimenter og Divisioner. Vilde han nu forsøge en ny Troppecombination, en ny Evolution, saa betjente han sig af disse Træklodse, som han da, for at vinde tilstrækkelig Plads dertil, opstillede paa Gulvet, og da hændtes det flere Gange, at Drengen, medens Faderen var hensjunken i Beregninger over de snilde Maneurer, der skulde sikkre ham Seire, pludseligt raaede Klodsene, som han ansaae for Legetøi, imellem hinanden; dog Keiseren var saa eftergivende imod ham, at han aldrig fortørnedes herover, men altid taalmodigen opstillede sin Slagorden paany. Under Opholdet i Cherburg fik Keiserinden engang Lyst til, selv at lave en Æggekage, og lod til den Ende alle Reqvisiterne hertil bringe ind i sit Værelse. Medens hun nu allerbedst var færd med dette vigtige Arbeide, traadte Keiseren, hvad enten det var tilfældigt eller om han iforveien var underrettet om hvad der foregik, pludselig uanmeldt ind til hende. Keiserinden blev herover saa forskrækket, at hun knap kunde faae KogeApparaterne skjulte. Hvad gaaer her for sig spurgte Keiseren: "Det lugter her saa sælsomt!" Dermed traadte han bag ved Keiserinden og opdagede Koge=Apparatet, Æggene og Sølv=Kasserollen, hvori Smørret just var begyndt at smelte. "Ah! De vil lave en Æggekage!" sagde Keiseren: "Det forstaaer De Dem ikke paa. Jeg skal vise Dem, hvorledes den skal tilberedes." Han lod sig nu bringe et Kjøkkenforklæde og gik, understøttet af Keiserinden, til Arbeidet. Da Æggekagen var bagt nok paa den ene Side, skulde den vanskelige Opgave løses, at vende den, Napoleon havde tiltroet sig større Færdighed, end han virkelig besad. Den store Conde kastede engang, ved en lignende Leilighed, Æggekagen i Jlden, Napoleon lod den dratte fra sig paa Gulvet, og maatte tilstaae sin Ubehændighed.